***ПРОЕКТ!***

**ДОГОВОР ЗА ДОСТАВКА И МОНТАЖ**

**№ ……………………………/………………..г.**

Днес ……… ….г. в гр. Русе, на основание чл. 194 от ЗОП, във връзка с проведена обществена поръчка по чл. 20, ал. 3, т. 2 от ЗОП се сключи настоящия договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна и
2. **………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.

**СТРАНИТЕ СЕ СПОРАЗУМЯХА ЗА СЛЕДНОТО:**

1. **ПРЕДМЕТ НА ДОГОВОРА**

Чл.1. (1) Възложителят възлага, а Изпълнителят се задължава да извърши доставка и монтаж на предпазен парапет по Крайбрежна алея, северно от Парк на младежта от ул. “Мостова“ до зимовника на ИАППД.

Предметът на договора включва доставка и монтаж на: 400 м предпазен парапет, 3 бр. рибарски стълби и двустранен стоманен парапет към 3 бр. съществуващи бетонови стълби

1. **СТОЙНОСТ НА ДОГОВОРА**

Чл.2. Общата стойност на настоящия договор е **…………………лв. ( ……………………) лева с ДДС.**

чл. 2.1. Цената е определена при условия на доставка и монтаж до краен получател.

Чл. 2.2. Цената е фиксирана и не подлежи на промяна за срока на действие на договора, освен при намаляване на договорените цени в интерес на Възложителя.

1. **УСЛОВИЯ И НАЧИН НА ПЛАЩАНЕ**

Чл.3.1. Плащането по настоящия договор се осъществява в български лева, чрез банков превод от страна на Възложителя, по банковата сметка на Изпълнителя:

Банка: …………………..

IBAN: …………………...

BIC код: ……………….

На заплащане подлежат, доставения и монтиран парапет.

Чл.3.2. Заплащането на доставената стока се извършва по следния начин:

- **Авансово плащане** – 30% от общата стойност на договора, след представяне на фактура;

- **Окончателно плащане** – в размер на останалата стойност от сумата по договора, след представяне на фактура и двустранно подписан протокол за приемане на извършената работа от страна на Възложителя.

Чл. 3.3. При промяна на банковата сметка на Изпълнителя или други негови банкови данни, същият е длъжен да уведоми Възложителя в тридневен срок от настъпване на промяната.

1. **СРОК НА ДОСТАВКА МОНТАЖ**

Чл.4.1. Срокът за доставката и монтажа по настоящия договор е  **…………… календарни дни.**

Договорът влиза в сила от датата на подписването му. В седем дневен срок от подписването на договора, изпълнителят представя мостра – 1 бр. пано, което подлежи на одобрение от Възложителя.

Срокът за доставката и монтажа започва да тече от датата на двустранния протокол за одобрение на представена мостра, и приключва с подписването на приемо-предавателен протокол.

1. **МЯСТО, ДАТА НА ДОСТЯВЯНЕ**

Чл.5.1. Мястото на доставяне и монтаж на стоките по този договор е Община Русе, гр. Русе.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6.1. Възложителят се задължава да приеме доставените и монтираните в срок и на място стоки, съответстващи по вид, количество и качество на описаните в настоящия договор.

чл. 6.2. Възложителят се задължава да заплати доставената стока в договорения срок.

чл. 6.3. Възложителят има право да откаже приемането на работата/частично или изцяло/, ако Изпълнителят се е отклонил от изискванията за доставка и монтаж съгласно този договор, докато Изпълнителят не изпълни точно задълженията си.

Чл.6.4. Качеството на вложените материали и готовия продукт се доказват със съответни декларации за експлоатационни показатели и за съответствие.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7.1. Изпълнителят се задължава да достави и монтира стоката, съгласно договорения срок и да я предаде, придружена със съпътстващата я документация.

Чл.7.2. Изпълнителят се задължава да доставя и монтира стоките в съответния вид, количество и качество на мястото на доставяне, съгласно техническите спецификации.

Чл.7.3. Изпълнителят няма право да прехвърля правата и задълженията произтичащи от договора за обществена поръчка на трето лице.

Чл.7.4. Изпълнителят има право, при изпълнение предмета на поръчката, да получи договорената цена, съгласно условията в настоящия договор.

Чл.7.5. Изпълнителят се задължава да сключи договор за подизпълнение, ако е обявил в офертата си ползването на подизпълнители.

Чл.7.6. При изпълнение на монтажните работи Изпълнителят трябва да ограничи своите действия в рамките само работната площадка.

Чл.7.7. След приключване на монтажните работи Изпълнителят е длъжен да възстанови околния терен в първоначалния му вид.

Чл.7.8. По време на изпълнението на дейностите по договора да се спазват изискванията за здравословни и безопасни условия на труд, както и всички действащи нормативни актове и стандарти относно безопасността и хигиената на труда, техническата и пожарната безопасност. Изпълнителя да осигури: Експерт по безопасни условия на труд притежаващ актуално удостоверение/сертификат за завършен курс по реда на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.

**VIII. КАЧЕСТВО И ГАРАНЦИЯ**

Чл. 8.1. Качеството на вложените материали и готовия продукт се доказват със съответни декларации за експлоатационни показатели и за съответствие.

Чл. 8.2. Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Чл. 8.3. Гаранционният срок за доставените и монтирани стоки е 5 /пет/ години, считано от датата на подписване на приемо – предавателния протокол.

**IX. ОТГОВОРНОСТ ПРИ НЕТОЧНО ИЗПЪЛНЕНИЕ**

Чл. 9.1. При възникване или откриване на дефект монтираният парапет в рамките на гаранционния срок, Изпълнителят е длъжен да започне работа по отстраняване на съответния дефект в срок до 10 работни дни от получаване уведомление от страна на Възложителя, като ремонтът следва да се извърши в 30-дневен срок.

Чл. 9.2. Ако Изпълнителят виновно не изпълни възложената доставка и монтаж изцяло или частично, същият дължи неустойка в размер на 1 % от стойността на договора с ДДС за всеки просрочен ден.

Чл. 9.3. При пълно неизпълнение на задълженията по настоящия договор и при разваляне на договора от Възложителя, Изпълнителят дължи неустойка в размер 20% от общата стойност на договора с вкл. ДДС.

Чл. 9.4 Ако Изпълнителят не изпълни задължение по чл. 9.1. той дължи обезщетение в размер на 0,5 % от стойността на договора за всеки ден забава.

**X. НАЧИН НА ПРЕКРАТЯВАНЕ НА ДОГОВОРА**

Чл.10.1. Договорът се прекратява в следните случаи :

1. при изпълнение на задълженията на страните и изтичане на срока;

2. в случай на предявени повече от две възражения, при условията на раздел X от настоящия договор, Възложителят може да прекрати едностранно без предизвестие договора без да дължи неустойки;

3. при неизпълнение на задълженията на Изпълнителя, Възложителят има право да развали договора по реда на чл.87 от ЗЗД;

4. по взаимно писмено съгласие на страните;

5. при обективна невъзможност за изпълнение поради възникване на форсмажорни обстоятелства.

**XII. СПОРОВЕ**

Чл.12.1. Възникналите през времетраенето на договора спорове между страните се решават чрез преговори между тях.

Чл.12.2. В случай, че не се постигне споразумение по предходния член, всички спорове породени, отнасящи се до него, ще бъдат решавани според българските закони от компетентен съд.

Чл.12.3. За неуредените в настоящия договор въпроси се прилагат разпоредбите на действащото българско законодателство.

**XIII. СЪОБЩЕНИЯ**

Чл. 13.1. Всички съобщения между страните, свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

Чл. 13.2. За дата на съобщението се смята :

- датата на предаването – при връчване на съобщението;

- датата на пощенското клеймо на обратната разписка при изпращане по пощата;

- датата на приемането при изпращането по факс.

Чл. 13.3. Валидни адреси и факсове на страните:

ВЪЗЛОЖИТЕЛ : гр. Русе, пл. „Свобода” №6, тел./факс : 082/ 826 100;

ИЗПЪЛНИТЕЛ: ……………………………………………………………………....

Настоящият договор се състави в три еднообразни екземпляра – два за Възложителя и един Изпълнителя.

|  |  |
| --- | --- |
| **Неразделна част от договора са:**1. Ценово предложение на Изпълнителя;
2. Техническо предложение на Изпълнителя;
3. Техническа спецификация;
 |  |

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ……………………………**

*Кмет на Община Русе*

**САБИНА МИНКОВСКА**

*Началник отдел ФС*

|  |  |
| --- | --- |
|  |  |
|  |
|  |
|  |
|  |
|  |
|  |
|  |